Јасени
Јасени () река је која протиче северозападним делом Краснодарског краја на крајњем југозападу Руске Федерације.

Свој ток започиње у мочварном подручју неких 12 km западно од села Староминскаја, тече у смеру југозапада и након 74 km тока улива се у Хански лиман Азовског мора. Типична је равничарска река са спорим током, бројним меандрима у кориту и доста малим просечним падом корита (око 0,45 м/км тока). Има углавном плувијални режим храњења. 

На дну њеног корита налазе се знатнији слојеви глине који онемогућавају доток подземних вода у реку. Обале су доста ниске и углавном јако замочварене и обрасле мочварном вегетацијом. Вода у реци је доста брачата, посебно у доњем делу тока. На површини воде расту бројне сочивице, а уз обале трска, шаш и рогоз.

Види још 
 Ханско језеро
 Шчербиновски рејон 
 Јејски рејон
 Краснодарска Покрајина

Референце

Спољашње везе 
  -{Государственный водный реестр РФ: река Ясени }-

Реке Русије
Краснодарски крај
Слив Азовског мора